สวัสดีค่ะขอรบกวนสอบถามนะคะช่วงนี้หลังจากอาบน้ำเสร็จมักจะมีผื่นแดงตามข้อพับแขน ข้อพับขา หลังมือ และใกล้ๆกับจั๊กกะแร้ จะเป็นผื่นแดงปื้นๆๆ ค่อนข้างคันมากพอเกาก็แสบร้อนบริเวณผื่นค่ะ แต่เป็นประมาณ 1-2 ชั่วโมงแล้วหายค่ะที่ทำให้รำคาญคือความคันค่ะ อยากทราบว่าเป็นอันตรายไหม บางคนบอกว่าระวังเป็นงูสวัดค่ะ รบกวนคุณด้วยนะคะ
สวัสดีค่ะ ผื่นแดงตามข้อพับอาจเกิดจาก-ภูมิแพ้ผิวหนัง-ผื่นแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน-เชื้อราที่ผิวหนัง-ผื่นลมพิษ-ตุ่มถูกแมลงกัด มักคันมาก เป็นตุ่มนูนแดงส่วนงูสวัดนั้นมักเป็นตุ่มน้ำใส แสบร้อน ขึ้นเป็นบางบริเวณที่มีเส้นประสาทไปเลี้ยง มักไม่เป็นหลายๆข้อพับพร้อมกันการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใดในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์